# content
เสริมทักษะการคิดเชิงออกแบบ พัฒนาต้นแบบนวัตกรรมยาง ต่อยอดสู่ผลิตภัณฑ์เชิงพาณิชย์ มุ่งเป้าหมายยกระดับขีดความสามารถการแข่งขันของอุตสาหกรรมยางพาราในภูมิภาคอย่างยั่งยืน

วันนี้ (20 ก.ค. 2569) ณ โรงแรมคริสตัล หาดใหญ่ จ.สงขลา – นายโกศล บุญคง รักษาการแทนผู้ว่าการ กยท. เป็นประธานเปิดกิจกรรม International Rubber Innovation Camp 2026 ซึ่งจัดขึ้นระหว่างวันที่ 20-24 ก.ค. 2569 โดยมี รองศาสตราจารย์ ดร.จรรยา ชาญชัยชูจิต ผู้ช่วยอธิการบดีฝ่ายส่งเสริมกิจการต่างประเทศ มหาวิทยาลัยสงขลานครินทร์ (ม.อ.) กล่าวต้อนรับผู้เข้าร่วมกิจกรรมจากประเทศสมาชิกแผนงานการพัฒนาเขตเศรษฐกิจสามฝ่าย อินโดนีเซีย–มาเลเซีย–ไทย (Indonesia–Malaysia–Thailand Growth Triangle: IMT-GT) ประกอบด้วย นักศึกษา นักวิจัย ผู้แทนจากภาคเอกชน และหน่วยงานภาครัฐ ซึ่งเป็นคนรุ่นใหม่ที่มีความสนใจด้านยางพาราและนวัตกรรมยางพารา จาก 3 ประเทศสมาชิก IMT-GT

นายโกศล กล่าวว่า กยท. ในฐานะหน่วยงานหลักของฝ่ายไทยภายใต้คณะทำงานขับเคลื่อนโครงการเมืองยางพาราและความร่วมมือด้านอุตสาหกรรมยาง (PIT RCRIC) และภายใต้คณะทำงานสาขาการค้าและการลงทุน (Working Group on Trade and Investment: WGTI) ของแผนงานการพัฒนาเขตเศรษฐกิจสามฝ่าย อินโดนีเซีย–มาเลเซีย–ไทย (IMT-GT) เป็นเจ้าภาพร่วมกับสถาบันวิจัยและพัฒนานวัตกรรมยางพารา ม.อ. จัดกิจกรรม International Rubber Innovation Camp 2026 โดยเป็นกิจกรรมที่จัดขึ้นเพื่อสร้างความร่วมมือระดับภูมิภาคและส่งเสริมการพัฒนาอุตสาหกรรมยางพาราอย่างยั่งยืน ซึ่งผู้เข้าร่วมจะได้เรียนรู้กระบวนการในอุตสาหกรรมยาง โดยเริ่มต้นจากทำความเข้าใจในระบบอุตสาหกรรมยาง เป็นโอกาสในการรับฟังการถ่ายทอดความรู้จากผู้เชี่ยวชาญในอุตสาหกรรมยาง การศึกษาดูงานในชุมชนยางพาราและหน่วยงานด้านยางพาราที่มีความสำคัญ เช่น ศูนย์วิจัยยาง สถานประกอบการ ตลาดกลางยางพารา และการเข้าร่วมกิจกรรมเชิงปฏิบัติการ เพื่อแลกเปลี่ยนความรู้และประสบการณ์ระหว่างผู้เข้าร่วมกิจกรรม ตลอดจนเรียนรู้กระบวนการ Design Thinking การพัฒนาต้นแบบผลิตภัณฑ์ยาง ไปจนถึงการนำเสนอผลงานต่อคณะกรรมการผู้ทรงคุณวุฒิ

“กิจกรรมที่จัดขึ้นครั้งนี้ จะสร้างโอกาสแก่ผู้เข้าร่วมกิจกรรมจากทั้ง 3 ประเทศ ในการร่วมกันทำงานแลกเปลี่ยนมุมมอง สร้างเครือข่าย และพัฒนานวัตกรรมให้สามารถตอบโจทย์ความต้องการของอุตสาหกรรมยางในอนาคต เสริมสร้างความร่วมมือและการพัฒนาร่วมกันระหว่างประเทศในภูมิภาคอย่างยั่งยืน อันจะนำไปสู่การเติบโตในระยะยาว ยกระดับขีดความสามารถในการแข่งขันของอุตสาหกรรมยางปลายน้ำในระดับสากล” นายโกศล กล่าวทิ้งท้าย

โดยกิจกรรมInternational Rubber Innovation Camp 2026 ตลอด 5 วัน มีกิจกรรมย่อยที่น่าสนใจ ได้แก่ การบรรยายพิเศษหัวข้อ “Future Directions of IMT-GT Cooperation: Opportunities for the Next Generation” และการบรรยายหัวข้อ “Rubber Innovation and Capabilities” พร้อมกิจกรรมสร้างเครือข่าย แลกเปลี่ยนประสบการณ์ และมุมมองเกี่ยวกับประเด็นสำคัญของอุตสาหกรรมยางพาราจากผู้แทนแต่ละประเทศ  ตลอดจนการศึกษาดูงานด้านการวิจัยและนวัตกรรมยางพารา ตลาดกลางยางพารา นิคมอุตสาหกรรมยางพารา และการแปรรูปวัตถุดิบน้ำยางข้น ทั้งนี้ ยังมีกิจกรรมย่อย Design Thinking & Innovation Lab เพื่อพัฒนาแนวคิดผลิตภัณฑ์และสร้างต้นแบบนวัตกรรม โดยการประยุกต์ใช้เทคโนโลยีและ AI ในอุตสาหกรรมยาง รวมถึงกิจกรรม Design to Market: From Idea to Rubber Innovation เป็นการบรรยายเชิงปฏิบัติการด้านการออกแบบ การตลาด การเงิน เทคโนโลยียาง การจัดการและสิ่งแวดล้อม และเทคนิคการนำเสนอ ก่อนนำเสนอผลงานนวัตกรรมรายกลุ่มต่อคณะกรรมการในกิจกรรม Demo Day & Grand Finale และประกาศผลการประกวด มอบรางวัล และมอบประกาศนียบัตรแก่ผู้เข้าร่วมกิจกรรมในวันสุดท้าย

# contentMap.th
เสริมทักษะการคิดเชิงออกแบบ พัฒนาต้นแบบนวัตกรรมยาง ต่อยอดสู่ผลิตภัณฑ์เชิงพาณิชย์ มุ่งเป้าหมายยกระดับขีดความสามารถการแข่งขันของอุตสาหกรรมยางพาราในภูมิภาคอย่างยั่งยืน

วันนี้ (20 ก.ค. 2569) ณ โรงแรมคริสตัล หาดใหญ่ จ.สงขลา – นายโกศล บุญคง รักษาการแทนผู้ว่าการ กยท. เป็นประธานเปิดกิจกรรม International Rubber Innovation Camp 2026 ซึ่งจัดขึ้นระหว่างวันที่ 20-24 ก.ค. 2569 โดยมี รองศาสตราจารย์ ดร.จรรยา ชาญชัยชูจิต ผู้ช่วยอธิการบดีฝ่ายส่งเสริมกิจการต่างประเทศ มหาวิทยาลัยสงขลานครินทร์ (ม.อ.) กล่าวต้อนรับผู้เข้าร่วมกิจกรรมจากประเทศสมาชิกแผนงานการพัฒนาเขตเศรษฐกิจสามฝ่าย อินโดนีเซีย–มาเลเซีย–ไทย (Indonesia–Malaysia–Thailand Growth Triangle: IMT-GT) ประกอบด้วย นักศึกษา นักวิจัย ผู้แทนจากภาคเอกชน และหน่วยงานภาครัฐ ซึ่งเป็นคนรุ่นใหม่ที่มีความสนใจด้านยางพาราและนวัตกรรมยางพารา จาก 3 ประเทศสมาชิก IMT-GT

นายโกศล กล่าวว่า กยท. ในฐานะหน่วยงานหลักของฝ่ายไทยภายใต้คณะทำงานขับเคลื่อนโครงการเมืองยางพาราและความร่วมมือด้านอุตสาหกรรมยาง (PIT RCRIC) และภายใต้คณะทำงานสาขาการค้าและการลงทุน (Working Group on Trade and Investment: WGTI) ของแผนงานการพัฒนาเขตเศรษฐกิจสามฝ่าย อินโดนีเซีย–มาเลเซีย–ไทย (IMT-GT) เป็นเจ้าภาพร่วมกับสถาบันวิจัยและพัฒนานวัตกรรมยางพารา ม.อ. จัดกิจกรรม International Rubber Innovation Camp 2026 โดยเป็นกิจกรรมที่จัดขึ้นเพื่อสร้างความร่วมมือระดับภูมิภาคและส่งเสริมการพัฒนาอุตสาหกรรมยางพาราอย่างยั่งยืน ซึ่งผู้เข้าร่วมจะได้เรียนรู้กระบวนการในอุตสาหกรรมยาง โดยเริ่มต้นจากทำความเข้าใจในระบบอุตสาหกรรมยาง เป็นโอกาสในการรับฟังการถ่ายทอดความรู้จากผู้เชี่ยวชาญในอุตสาหกรรมยาง การศึกษาดูงานในชุมชนยางพาราและหน่วยงานด้านยางพาราที่มีความสำคัญ เช่น ศูนย์วิจัยยาง สถานประกอบการ ตลาดกลางยางพารา และการเข้าร่วมกิจกรรมเชิงปฏิบัติการ เพื่อแลกเปลี่ยนความรู้และประสบการณ์ระหว่างผู้เข้าร่วมกิจกรรม ตลอดจนเรียนรู้กระบวนการ Design Thinking การพัฒนาต้นแบบผลิตภัณฑ์ยาง ไปจนถึงการนำเสนอผลงานต่อคณะกรรมการผู้ทรงคุณวุฒิ

“กิจกรรมที่จัดขึ้นครั้งนี้ จะสร้างโอกาสแก่ผู้เข้าร่วมกิจกรรมจากทั้ง 3 ประเทศ ในการร่วมกันทำงานแลกเปลี่ยนมุมมอง สร้างเครือข่าย และพัฒนานวัตกรรมให้สามารถตอบโจทย์ความต้องการของอุตสาหกรรมยางในอนาคต เสริมสร้างความร่วมมือและการพัฒนาร่วมกันระหว่างประเทศในภูมิภาคอย่างยั่งยืน อันจะนำไปสู่การเติบโตในระยะยาว ยกระดับขีดความสามารถในการแข่งขันของอุตสาหกรรมยางปลายน้ำในระดับสากล” นายโกศล กล่าวทิ้งท้าย

โดยกิจกรรมInternational Rubber Innovation Camp 2026 ตลอด 5 วัน มีกิจกรรมย่อยที่น่าสนใจ ได้แก่ การบรรยายพิเศษหัวข้อ “Future Directions of IMT-GT Cooperation: Opportunities for the Next Generation” และการบรรยายหัวข้อ “Rubber Innovation and Capabilities” พร้อมกิจกรรมสร้างเครือข่าย แลกเปลี่ยนประสบการณ์ และมุมมองเกี่ยวกับประเด็นสำคัญของอุตสาหกรรมยางพาราจากผู้แทนแต่ละประเทศ  ตลอดจนการศึกษาดูงานด้านการวิจัยและนวัตกรรมยางพารา ตลาดกลางยางพารา นิคมอุตสาหกรรมยางพารา และการแปรรูปวัตถุดิบน้ำยางข้น ทั้งนี้ ยังมีกิจกรรมย่อย Design Thinking & Innovation Lab เพื่อพัฒนาแนวคิดผลิตภัณฑ์และสร้างต้นแบบนวัตกรรม โดยการประยุกต์ใช้เทคโนโลยีและ AI ในอุตสาหกรรมยาง รวมถึงกิจกรรม Design to Market: From Idea to Rubber Innovation เป็นการบรรยายเชิงปฏิบัติการด้านการออกแบบ การตลาด การเงิน เทคโนโลยียาง การจัดการและสิ่งแวดล้อม และเทคนิคการนำเสนอ ก่อนนำเสนอผลงานนวัตกรรมรายกลุ่มต่อคณะกรรมการในกิจกรรม Demo Day & Grand Finale และประกาศผลการประกวด มอบรางวัล และมอบประกาศนียบัตรแก่ผู้เข้าร่วมกิจกรรมในวันสุดท้าย

# name
กยท. ร่วมกับ ม.อ. จัดค่าย International Rubber Innovation Camp 2026 สร้างเวทีแลกเปลี่ยนองค์ความรู้ เทคโนโลยี และการวิจัยด้านยางพาราระหว่าง 3 ประเทศ ไทย มาเลเซีย และอินโดนีเซีย

# nameMap.th
กยท. ร่วมกับ ม.อ. จัดค่าย International Rubber Innovation Camp 2026 สร้างเวทีแลกเปลี่ยนองค์ความรู้ เทคโนโลยี และการวิจัยด้านยางพาราระหว่าง 3 ประเทศ ไทย มาเลเซีย และอินโดนีเซีย

# preview.content
เสริมทักษะการคิดเชิงออกแบบ พัฒนาต้นแบบนวัตกรรมยาง ต่อยอดสู่ผลิตภัณฑ์เชิงพาณิชย์ […]

# summary
เสริมทักษะการคิดเชิงออกแบบ พัฒนาต้นแบบนวัตกรรมยาง ต่อยอดสู่ผลิตภัณฑ์เชิงพาณิชย์ […]

# summaryMap.th
เสริมทักษะการคิดเชิงออกแบบ พัฒนาต้นแบบนวัตกรรมยาง ต่อยอดสู่ผลิตภัณฑ์เชิงพาณิชย์ […]